Norske Intelligenssedler, 1786-11-08
Ved Generalkrigscommissaire HOLTERS Dödsfald, Hvad Ædelt - Stoert og Godt der er om Nogen sagde, Er sagt kun i 5 Ord - Her er PRER HOLTER lagdt! A: LENGSöe. Resten af den i No. 41, begyndte Placat, angaaende den Jslandske Handels Friegivelse. 19.) Ligeledes ville Vi, til Communicationens idelige Vedligeholdelse imellem Jsland og Vore øvrige europæiske Stater, paa een eller anden Maade sørge for, at der kan træffes en ordentlig og stadig Jndretning med et Postskib, som skal overvintre i Jsland, og tidlig om Foraaret medtage derfra til Norge og her til Staden, saavel private Breve, som hvad der hører til Vores Tieneste, samt hvad ellers maatte behøve hastig befordring; ligesom og samme Skib ved Tilbagereisen skal overbringe til Landet, saavel de for Haanden værende Expeditioner fra Vore Collegier, som andre Breve eller Reisende. 20.) Da Vi ikke vil, at de Friehandlende skal for Fremtiden paalægges nogen af de Byrder, der have paaligget de forrige octroierede Handlere, saa fritages de Handlende for Fremtiden fra den Forbindtlighed, at overføre Reisende uden Betaling; hvorimod Vi ville allernaadigst godtgiøre Vore Betiente og andre, der reise i Statens Ærende, noget for Reisens Omkostninger. Dog skal det være alle Skippere forbudet, at udføre fra Jsland nogen af Jndbyggerne, som ikke er forsynet med Reisepas fra vedkommende Amts Øvrighed. 21.) Ligeledes bortfalde for Fremtiden alle de Afgifter, der hidindtil have været lagte paa de octroierede Handeler, saasom den Godtgiørelse, som vore Embedsmænd i Island, samt de Jslandske Studenter og Skolediscipler hidindtil have nydt, tildeels som Vederlag for Forretninger ved Handelen, og tildeels som Føringspenge, saavidt de ikke torde udføre Varer til Forhandling for egen Regning. Det første Slags i Særdeleshed ophører fra den Tid, Embedsmændenes Forretninger ved nærværende Handel ophøre, imod at de for Eftertiden nyde deres Reiser og andre Forretninger for de Handlende betalte af Vedkommende efter den Norske Lov og dertil hørende Anordninger; men det sidste Slags fra nærværende Handelsindretnings Ophævelse paa hvert Sted. 22.) Derimod ville Vi allernaadigst for Fremtiden betale af Vores Casse, hvad Landphysicus og Apotheket hidindtil have nydt af Handelen, samt for det første det, som Handelen efter Reglementet af 1777 haver givet til de Fattige i Jsland, paa samme Maade, som hidindtil skeet er, indtil disse Penge med Tiden kunde indvindes ved frievillige Gaver, eller paa anden Maade; hvorimod de Handlende skulle være frie for al Afgift, som svares til de Fattige af rørligt Gods, saalænge Vi staae denne Udgift. 23.) Da Vi allernaadigst ophæve den Jslandske Taxt over hele Landet fra ult. April 1787. af, saa skulle alle Beholdninger i Jsland, være sig af Cargaison- og Retourvare, eller af Contanter, samt Huse og Jnventarier, tilligemed Restancerne, ved hver Havn optages til den Tid af vedkommende Rettes Betiente. Derover skulle forfattes nøiagtige Jndicial-Jnstrumenter, som siden skulle lægges til Grund, saavel for disse Effecters Overdragelse, som for den af Handels-Betienterne aflæggende endelige Rigtighed. 24.) Forestaaende Poster have Vi allene allernaadigst villet forløbigen bekiendtgiøre, for at Vore kjære og troe Undersaatter saa meget før kunne tage Deel i denne skiftende Friehandel; derimod ville Vi allernaadigst have Os forbeholdt, ved en med første udgivende udførlig Anordning om den Friehandel til Jsland, nærmere at bestemme alt derhen hørende. Til hvilken Anordning Vi, for saa meget mere at underrette Vedkommende om alt det fornødne, denne Handel angaaende, allernaadigst ville lade føie tilforladelige summariske Beregninger og Handelens Tilstand hidindtil, samt andre Efterretninger, der kunde eragtes for de vigtigste og nødvendigste for de Handlende, og en Samling af saadanne for Jsland udgivne eller der gieldende Love og Anordninger, der staae i Sammenhæng med Handelen. Hvorefter alle Vedkommende kunde vide sig allerunderdanigst at rette.